Баграт ҡорамы

Баграт ҡорамы —   Кутаисила  1003 йылда  берләшкән  Грузия батшалығының төп соборы булараҡ  Баграт  III хакимлығы ваҡытында төҙөлгән һәм  Богородица Успение хөрмәтенә изгеләндерелгән  ҡорам.

Ҙурлығы һәм пропорциялары буйынса мөһабәт ғибәҙәтхана ҡавказ аръяғы төҙөлөшө  тарихында яңы һүҙ була, ул һыр һәм мозаика менән биҙәлгән һәм Грузияның урта быуат  тарихында   айырым роль уйнай. Атап әйткәндә, нәҡ бында   Давид IV Төҙөүсе таж кейә. 

1691 йылда  төрөктәр  һөжүме ваҡытында дары шартлауы  соборҙың  көмбәҙен һәм ҡыйығын емерә, артабан ул тергеҙелмәй. 1770 йылда рус генералы Тотлебендың артиллерияһы Кутаиси ҡәлғәһен һәм Баграт ҡорамының бөтә көнсығыш өлөшөн юҡ итә.  

1994 йылда Баграт ҡорамы  ЮНЕСКО исемлегенә   бөтә донъя мираҫы  объектә булараҡ индерелә,  2001 йылда әленән-әле емереклектәрҙә ғибәҙәттәр үткәреүсе  Грузин православие  сиркәүенә тапшырыла.

 Тергеҙелеүе 
Икенсе президент срогына  яңынан һайланғандан  һуң президент Михаил Саакашвили инаугурация тантанаһында  ғибәҙәтхананы «тәүге ҡиәфәтендә» тергеҙеү тураһында  вәғәҙә бирә. Реставратор һәм сәнғәт белгестәре яғынан тәнҡиткә яуап итеп, президент былай тип белдерә: «Был мәсьәлә буйынса мин үҙ фекеремде  үҙгәртмәйем. Баграт  тергеҙелергә һәм Грузия алдында бөтә матурлығында баҫып торорға тейеш».

2010 йылдың июлендә ЮНЕСКО ҡомартҡы янында төҙөлөштәрҙе туҡтатыуҙы талап итә һәм уны хәүеф аҫтындағы бөтә донъя мираҫы  исемлегенә индерәWorld Heritage Committee inscribes Bagrati Cathedral and Gelati Monastery (Georgia) on List of World Heritage in Danger , әммә шуға  ҡарамаҫтан сиркәүҙе  реконструкциялау буйынса эштәр дауам итә. 2012 йылдың көҙөнә  соборҙы тергеҙеү планлаштырыла. 2012 йылдың 17 июнендә бөтә Грузия катиликосы-патриархы Илия II алып барылған  эштәрҙе  туҡтатырға  һәм бөтә тергеҙеү бөтә деталдәрен   ЮНЕСКО белгестәре менән килешеп эшләргә саҡыра. 

2012 йылдың 17 авгусында Баграт ҡорамы көмбәҙендә 300 кг ауырлыҡтағы бронза тәре ҡуйыла. Тәре архитектор Ваня Гремелашвили эскизы буйынса эшләнә. Тәрене  Кутаисиның бөтә нөктәһенән дә күрергә мөмкин. Тантанала булған президент Михаил Саакашвили ҡормады тергеҙеү  бөтә  грузин халҡының хыялы, ә ҡорам үҙе  берҙәм Грузияның символы булып тора, тип белдерә.
2017 йылда ЮНЕСКО Баграт соборын Бөтә донъя мираҫы объекттары исемлегенән төшөрөп ҡалдыра, сөнки уның реконструкцияһы  бөтөнлөгөнә һәм төп нөсхәһенә зыян килтерә.

 Иҫкәрмәләр 

Категория:Грузияның иҫтәлекле урындары
Категория:Кутаиси
Категория:Википедия:Статьи с переопределением значения из Викиданных
Категория:Грузияның мәҙәни мираҫы